Nakada
<s>Nakada (arapski:نقادة / Naqādah, koptski: Nekatērion) koji su Grci zvali Ombos, je grad od 25,561 stanovnika na jugu Egipta u Muhafazi Kena.</s>

<s>Geografske karakteristike 
Nakada leži u Gornjem Egiptu na zapadnoj obali Nila, na mjestu gdje on pravi veliki zavoj, točno nasuprot Kusa.</s>

<s>Od svog administrativnog centra Kene udaljena je 35 km uzvodno, a od Luxora isto toliko ali nizvodno.</s>

<s>Historija</s>

<s>Historija Nakade seže u daleku prošlost, do neolitičkog naselja i nekropole iz Predinastičkog Egipta (prije 2925. pne.).</s><s>Taj lokalitet prvi je istražio britanski arheolog Flinders Petrie - 1894.</s><s>Na osnovu tih nalaza je ime dobila - Kultura Nakada.</s>

<s>Većina arheoloških lokaliteta u okolici pripada Kulturi Nakada, to su lokaliteti od nekoliko hiljada km² do 3 hektara.</s><s>U tim naseljima vjerojatno je živjelo 50 do 250 ljudi u kolibama od blata.</s>

<s>Kako se nalazila preko puta Vadi Hammamata, rijetkog prohodnog puta prema obali Crvenog mora i zlatnih rezervi Istočne pustinje, ona je zajedno sa Koptosom na suprotnoj obali postala regionalni centar predinastičke trgovine zlatom.</s>

<s>Nakada je najvjerovatnije bila prijestolnica jedne Nome još za Predinastičkog Egipta, grad u kom se njegovao kult boga Seta.</s>

<s>U današnjoj Nakadi su Kopti većinsko stanovništvo.</s><s>To je grad prehrambene industrije u kom se prerađuju šećerna trska, datulje i žitarice iz okolice.</s><s>Još uvijek se zanatski proizvodi grnčarija i svila.</s>

<s>Izvori</s>

<s>Vanjske veze</s>

<s>Naqādah, Egypt</s>

<s>Gradovi u Egiptu
Arheološka nalazišta u Egiptu</s>

